Tartu Ülikooli Kunstikabinet

Tartu Ülikooli Kunstikabinet on joonistusstuudio.

Kunstikabinet loodi ülikooli juurde kohe pärast ülikooli peahoone valmimist 1809. aastal, kuid lõpetas tegevuse sama sajandi lõpul seoses fotograafia tulekuga.

Alates 1957. aastast on kunstikabinet taas tegutsenud. Aastatel 1957–1962 juhatas seda Juhan Püttsepp ja 1962–1975 Kaljo Põllu. 1975. aastal hakkas kabinetti juhtima Andrus Kasemaa. Alates 1995. aastast juhib seda kunstnik Ilmar Kruusamäe.
pisi|Tartu Ülikooli Kunstikabineti visandeid 2017. aastal
Kabineti vilistlaste sekka kuuluvad näiteks skulptor Ahti Seppet, disainer ja sisearhitekt Uko Künnap, skulptor Mati Karmin, filmimees ja filosoof Mart Raukas, Kursi koolkonna liikmed, kunstikriitik Heie Treier ja kunstiteadlane Harry Liivrand, kunstnik Albert Gulk ning maalikunstnik Peeter Allik. 

Nüüdisajal moodustavad suure osa kunstikabineti liikmeskonnast endised ja praegused üliõpilased ja ülikooli töötajad.
pisi|Detaile Tartu Ülikooli Kunstikabinetis 2017. aastal
Kabineti aktiivsem periood oli 1980. ja 1990. aastatel, mil kunstiga tegeleti seal iga päev. 2020. aastal on stuudio avatud paaril päeval nädalas.

 Vaata ka 
 Juhan Püttsepp
 Kaljo Põllu
 Andrus Kasemaa
 Ilmar Kruusamäe
 Kursi koolkond

 Viited 

Kategooria:Kunstikoolid
Kategooria:Kunstnikud